ai4bharat/Pralekha huggingface dataset:
ప్రధాన మంత్రి కార్యాలయం
కన్నడ గాయకుడు శ్రీ శివమొగ్గ సుబ్బణ్ణ కన్నుమూత పట్ల సంతాపాన్ని తెలిపిన ప్రధాన మంత్రి
విఖ్యాత కన్నడ గాయకుడు శ్రీ శివమొగ్గ సుబ్బణ్ణ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘కన్నడ పాటల ను మరియు సంగీతాన్ని ప్రేమించే వారందరికి శ్రేష్ఠ గాయకుడు శివమొగ్గ సుబ్బణ్ణ గారు చిరపరిచితుడు. ఆయన పాడిన పాటలు అభిమాన పాత్రం అయ్యాయి, అలాగే కన్నడ కావ్యాల లోని మేలిమి రత్నాల ను వర్తమాన తరానికి పరిచయం చేయాలనే ఆయన ప్రయత్నాలు ప్రీతిపాత్రం అయ్యాయి. ఆయన కన్నుమూత తో కలతచెందాను. ఆయన కుటుంబాని కి మరియు ఆయన ను అభిమానించే వారికి ఇదే నా సంతాపం. ఓం శాంతి’’ అని పేర్కొన్నారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
జాతీయ ఐక్యత దినోత్సవం సందర్భంగా ‘ఐక్యతా పరుగు' లో పాల్గొన్న - ఎం.ఈ.ఐ.టి.వై. అధికారులు
జాతీయ ఐక్యతా దినోత్సవం సందర్భంగా ఐక్యత, సమగ్రత, పరిశుభ్రత కోసం ప్రతిజ్ఞ చేసిన – అధికారులు
జాతీయ ఐక్యతా దినోత్సవం లేదా రాష్ట్రీయ ఏక్తా దివస్ సందర్భంగా, 2022 అక్టోబర్, 31వ తేదీన సర్దార్ వల్లభాయ్ పటేల్ 147వ జయంతిని పురస్కరించుకుని, సమగ్రతపై ఆయనకున్న నమ్మకానికి నివాళులర్పిస్తూ, ఎలక్ట్రానిక్స్, ఐటీ మంత్రిత్వ శాఖ , మరియు ఆ శాఖకు అనుసంధానంగా / స్వయంప్రతిపత్తి కార్యాలయాలకు చెందిన 500 మంది అధికారులు నిన్న ఢిల్లీ లోని ఎలక్ట్రానిక్స్ నికేతన్ ప్రాంగణం నుండి జవహర్ లాల్ నెహ్రూ స్టేడియం వరకు నిర్వహించిన ‘ఐక్యతా పరుగు' లో ఆసక్తిగా, ఉత్సాహంగా పాల్గొన్నారు.
ఐక్యతా పరుగు లో పాల్గొంటున్న ఎం.ఈ.ఐ.టి.వై. కి చెందిన అధికారులు
ఎలక్ట్రానిక్స్ నికేతన్ ప్రాంగణం నుంచి ప్రారంభమైన 'ఐక్యతా పరుగు' ను ఎం.ఈ.ఐ.టి.వై. కార్యదర్శి శ్రీ అల్కేష్ కుమార్ శర్మ జండా ఊపి, సారధ్యం వహించారు. ఈ సందర్భంగా ఆయన ప్రసంగిస్తూ, “ప్రతి భారతీయుడి హృదయంలో నివసించే వ్యక్తి సర్దార్ పటేల్” అని కొనియాడారు. "జాతీయ ఐక్యతా దినోత్సవం మరియు స్వచ్ఛత" యొక్క నిజమైన స్ఫూర్తికి అనుగుణంగా, ఈ కార్యక్రమం లో పాల్గొన్న అధికారులు ఎం.ఈ.ఐ.టి.వై. మరియు చుట్టుపక్కల ప్రాంతాలను శుభ్రపరిచి, చెత్తను సేకరించి, జాతీయ ఐక్యత దినోత్సవం రోజున దేశం పట్ల తమ భాగస్వామ్య బాధ్యతను ప్రదర్శించారు.
ఐక్యతా పరుగు లో పాల్గొంటున్న ఎం.ఈ.ఐ.టి.వై. కి చెందిన అధికారులు
ఎం.ఈ.ఐ.టి.వై. మరియు భారత విశిష్ట గుర్తింపు ప్రాధికార సంస్థ ; నేషనల్ ఇన్ఫర్మేటిక్స్ సెంటర్ ; నేషనల్ ఇంటర్నెట్ ఎక్స్ఛేంజ్ ఆఫ్ ఇండియా ; నేషనల్ ఇన్ఫర్మేటిక్స్ సెంటర్ సర్వీసెస్ ఇన్-కార్పొరేటెడ్ ; సెంటర్ ఫర్ డెవలప్మెంట్ ఆఫ్ అడ్వాన్స్డ్ కంప్యూటింగ్ ; సెమీ-కండక్టర్ లాబొరేటరీ ; ఎం.ఈ.ఐ.టి.వై. లో నియమితులైన కేంద్ర పారిశ్రామిక భద్రతా దళం  సంస్థల సిబ్బందితో సహా వాటికి సంబంధించిన అన్ని సంస్థల నుంచి ఐదు వందల మందికి పైగా అధికారులు ఈ కార్యక్రమంలో పాల్గొని, ఎం.ఈ.ఐ.టి.వై. కి చెందిన వివిధ కార్యాలయాల మధ్య సామరస్యాన్ని ప్రదర్శించారు.
ఐక్యతా పరుగు లో పాల్గొంటున్న ఎం.ఈ.ఐ.టి.వై. కి చెందిన అధికారులు
ఈ పరుగు జాతీయ ఐక్యతా దినోత్సవం మరియు సమగ్రతా ప్రతిజ్ఞ తో ముగిసింది. మన దేశ ఐక్యత, సమగ్రత, భద్రతను పరిరక్షిస్తామని, భారతమాతను పరిశుభ్రంగా ఉంచడం ద్వారా అత్యున్నత ప్రమాణాలతో సమగ్రత, నిజాయితీలకు కట్టుబడి ఉంటామని ఈ కార్యక్రమంలో పాల్గొన్న వారందరూ వాగ్దానం చేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ తో సాహసోపేతంగా పోరాడినందుకు, తన స్వాతంత్య్ర దినోత్సవ ప్రసంగంలో దేశానికి వందనం పలికిన - ప్రధానమంత్రి.
జాతీయ డిజిటల్ ఆరోగ్య పధకాన్ని ప్రకటించిన - ప్రధానమంత్రి.
కొనసాగుతున్న కోవిడ్-19 మహమ్మారి మరియు భారతదేశం యొక్క ఏకకాల గ్రేడెడ్ మరియు ప్రో-యాక్టివ్ విధానం దేశాన్ని “ఆత్మ నిర్భర్” గా మార్చింది. 74వ స్వాతంత్య్ర దినోత్సవం సందర్భంగా జాతి నుద్దేశించి ప్రధానమంత్రి చేసిన ప్రసంగంలో ఈ విషయాన్ని ప్రస్తావించారు. ఆరోగ్యరంగంలో, కేంద్ర ప్రభుత్వం సాధించిన విజయాలను ప్రధానమంత్రి ఈ సందర్భంగా ప్రత్యేకంగా ఎత్తిచూపారు.
ఈ వ్యాధి కారణంగా, తమ ప్రియమైన వారిని కోల్పోయిన కుటుంబాలకు, ప్రధానమంత్రి తన సంతాపాన్ని తెలియజేస్తూ, "సేవా పరమో ధర్మ" అనే మంత్రాన్ని ఉదహరించిన భారతదేశ కరోనా యోధులను మెచ్చుకోవాల్సిన అవసరం ఉందని ఆయన అన్నారు. "మనం కరోనాకు వ్యతిరేకంగా గెలుస్తాము" అని ప్రధానమంత్రి దేశానికి భరోసా ఇచ్చారు. ‘బలమైన సంకల్పం’ విజయానికి దారి తీస్తుంది.” అని ప్రధానమంత్రి పేర్కొన్నారు.
కోవిడ్-19 మధ్య స్వావలంబన సాధించటానికి దారి తీసిన దేశంలోని ‘ఆత్మ నిర్భర్ భారత్’ స్ఫూర్తి ని ఆయన ఎత్తిచూపారు. గతంలో దేశీయంగా తయారు చేయని పి.పి.ఈ. పరికరాలు, ఎన్-95 మాస్కులు, వెంటిలేటర్లు మొదలైనవి ఇప్పుడు దేశంలో ఉత్పత్తి అవుతున్నాయని ఆయన చెప్పారు. అటువంటి ప్రపంచ స్థాయి వస్తువుల ఉత్పత్తి సామర్థ్యం పెరుగుదల "వోకల్ ఫర్ లోకల్" అనే ప్రధానమంత్రి పిలుపులో ప్రతిధ్వనించింది.
ఈ రోజు ఎర్రకోట బురుజులు నుండి ప్రధానమంత్రి మాట్లాడుతూ, దేశంలో కోవిడ్ నిర్ధారణ పరీక్ష సామర్థ్యం స్థిరంగా పెంచిన విషయాన్ని ప్రధానంగా ప్రస్తావించారు. "కేవలం ఒకే ఒక్క ప్రయోగశాల నుండి ఈ రోజు దేశవ్యాప్తంగా 1400 కి పైగా ప్రయోగశాలలు మనకు అందుబాటులో ఉన్నాయి. ఇంతకుముందు, మనం రోజుకు కేవలం 300 పరీక్షలు నిర్వహిస్తూండగా, ఈ రోజు మనం ఒక రోజు లో 7 లక్షలకు పైగా పరీక్షలు నిర్వహిస్తున్నాము. మనం దీన్ని చాలా తక్కువ సమయంలో సాధించాము ”అని ఆయన వివరించారు.
కరోనా వ్యాక్సిన్ అభివృద్ధికి భారతదేశం యొక్క వ్యూహం గురించి ప్రధానమంత్రి తన స్వాతంత్య్ర దినోత్సవ ప్రసంగంలో పేర్కొన్నారు. ఈ మిషన్లో శాస్త్రవేత్తలు దృఢ నిశ్చయంతో పనిచేస్తున్నారని ఆయన పేర్కొన్నారు. "ప్రస్తుతం, మూడు వ్యాక్సిన్లు పరీక్ష యొక్క వివిధ దశలలో ఉన్నాయి. శాస్త్రవేత్తలు ఆమోదం తెలిపిన వెంటనే, భారీ స్థాయిలో ఉత్పత్తి ప్రారంభమవుతుంది. వ్యాక్సిన్ల ఉత్పత్తి మరియు పంపిణీ కోసం అవసరమైన ప్రణాళిక కూడా సిద్ధంగా ఉంది." అని ఆయన తెలియజేశారు.
వైద్య విద్య మరియు ఆరోగ్య మౌలిక సదుపాయాలలో పెరిగిన సామర్థ్యం కోసం చేపట్టిన విస్తరణ కార్యక్రమాలను ప్రధానమంత్రి ఈ సందర్భంగా వివరించారు. కొత్త ఏ.ఐ.ఐ.ఎం.ఎస్. మరియు వైద్య కళాశాలలు దేశంలో వైద్య మౌలిక సదుపాయాలను బలోపేతం చేస్తాయనీ, ఎం.బి.బి.ఎస్; ఎం.డి. కోర్సుల్లో 45,000 సీట్లకు పైగా పెంచామనీ, ఆయన తెలిపారు. కొనసాగుతున్న మహమ్మారి సమయంలో కోవిడ్ కాని ఆరోగ్య సేవలను అందించడంలో ఆయుష్మాన్ భారత్ హెల్త్ & వెల్నెస్ కేంద్రాలు  పోషించిన పాత్రను ప్రధానమంత్రి ఈ సందర్భంగా ప్రశంసించారు. మొత్తం 1.5 లక్షల హెచ్.డబ్ల్యూ.సి. లలో, మూడవ వంతు ఇప్పటికే చురుకుగా పనిచేస్తున్నాయని ఆయన చెప్పారు. ఆరోగ్య రంగంలో సేవల ప్రభావాన్ని, ఆయుష్మాన్ భారత్ ప్రధానమంత్రి జన ఆరోగ్య యోజన , మెరుగుపరుస్తుందని ఆయన విశ్వాసం వ్యక్తం చేశారు.
జాతీయ డిజిటల్ ఆరోగ్య పధకాన్ని ప్రకటించిన అనంతరం ప్రధానమంత్రి మాట్లాడుతూ, ప్రతి పౌరునికి ఒక ప్రత్యేక ఆరోగ్య గుర్తింపు  ను అందిస్తామని చెప్పారు. ఈ ప్రత్యేక గుర్తింపు  లో ఆ పౌరుని సాధారణ డేటా బేస్ లో వ్యాధులు, రోగ నిర్ధారణ, నివేదిక, మందులు మొదలైన వివరాలను పొందుపరుస్తారు.
మహిళా, శిశు అభివృద్ధి మంత్రిత్వ శాఖ
కోవిడ్-19 సమయంలో తల్లిదండ్రులు/సంరక్షకులను కోల్పోయిన పిల్లల సంక్షేమం
COVID-19 మహమ్మారి కారణంగా ఇద్దరు తల్లిదండ్రులను లేదా జీవించి ఉన్న తల్లిదండ్రులలో ఒకరిని లేదా చట్టపరమైన సంరక్షకులు లేదా దత్తత తీసుకున్న తల్లిదండ్రులను కోల్పోయిన పిల్లలకు మద్దతుగా గౌరవ ప్రధానమంత్రి ఆ పిల్లల సంక్షేమం కోసం ‘పి ఎం కేర్స్’ పథకాన్ని ప్రకటించారు. ఈ పథకాన్ని ఆన్లైన్ పోర్టల్ అంటే pmcaresforchildren.in ద్వారా ఉపయోగించవచ్చు. అటువంటి పిల్లల దరఖాస్తులను సంబంధిత రాష్ట్ర/కేంద్ర పాలిత ప్రభుత్వాలు పోర్టల్లో అప్లోడ్ చేస్తాయి. 21.03.2022 నాటికి, మొత్తం 8995 దరఖాస్తులు పోర్టల్లో అప్లోడ్ అయ్యాయి. 4305మంది ఇ గడువు ప్రక్రియ తర్వాత అందిన దరకాస్తులను జిల్లా మేజిస్ట్రేట్లు ఆమోదించారు. పిల్లల కోసం ‘PM CARES’ పధకం పోర్టల్లో ఉత్తరప్రదేశ్తో సహా రాష్ట్ర/కేంద్ర పాలిత ప్రాంత -వారీ పిల్లల వివరాలు అనుబంధం-Iలో ఉన్నాయి.
మంత్రిత్వ శాఖ కేంద్ర ప్రాయోజిత పథకం అయిన చైల్డ్ ప్రొటెక్షన్ సర్వీసెస్  స్కీమ్ - మిషన్ వాత్సల్యని అమలు చేస్తోంది, దీని కింద రాష్ట్రాలు, కేంద్ర పాలిత ప్రభుత్వాలు సంరక్షణ అవసరమైన, క్లిష్ట పరిస్థితులలో పిల్లలకు సేవలను అందించడానికి మద్దతునిస్తాయి. CPS పథకం కింద ఏర్పాటైన చైల్డ్ కేర్ ఇన్స్టిట్యూషన్లు  వయస్సు సంబంధ -తగిన విద్య, వృత్తిపరమైన శిక్షణ, వినోదం, ఆరోగ్య సంరక్షణ, స్పాన్సర్షిప్ మొదలైన వాటికి మద్దతునిస్తాయి. COVID పట్ల తగిన ప్రవర్తన , పిల్లల పర్యవేక్షణను ప్రోత్సహించడానికి మంత్రిత్వ శాఖ సలహాలు, మార్గదర్శకాలను జారీ చేసింది. పిల్లల సంరక్షణ ఇచ్చేవారికి మానసిక ఆరోగ్య మద్దతు కోసం COVID సమయంలో సంరక్షణ సంస్థలు మరియు కోపింగ్ స్ట్రాటజీలు ఇందులో భాగం.
ఇంకా, పీఎం కేర్స్ ఫర్ చిల్డ్రన్ స్కీమ్ తదితరాల్లో కన్వర్జెంట్ విధానం, విద్య, ఆరోగ్యం, 18 సంవత్సరాల వయస్సు నుండి నెలవారీ స్టైఫండ్ని నిర్ధారించడానికి గ్యాప్ ఫండింగ్, 23 సంవత్సరాల వయస్సులో రూ. 10.00 లక్షల మొత్తం ద్వారా పిల్లలకు మద్దతునిస్తోంది. . పిల్లల కోసం PM CARES పథకం మార్గదర్శకాల ప్రకారం, మంత్రిత్వ శాఖలు, విభాగాలు అంటే ఆర్థిక మంత్రిత్వ శాఖ , విద్యా మంత్రిత్వ శాఖ , ఆరోగ్య,కుటుంబ సంక్షేమ మంత్రిత్వ శాఖ, గిరిజన వ్యవహారాల మంత్రిత్వ శాఖ, సామాజిక న్యాయం & సాధికారత మంత్రిత్వ శాఖ, మైనారిటీ వ్యవహారాల మంత్రిత్వ శాఖ మరియు పోస్ట్ ల శాఖ, ఈ పథకాన్ని సులభతరం చేస్తున్నాయి. వారి పథకాలు కార్యక్రమాల క్రింద PM కేర్స్ ఫర్ చిల్డ్రన్ స్కీమ్ కింద పిల్లలకు అందాల్సిన సౌకర్యాలు మరియు సేవలను కూడా నిర్ధారిస్తున్నాయి. వీటిని పిల్లలకు వారి అవసరాలకు అనుగుణంగా పంపిణీ చేస్తారు.
ఈ సమాచారాన్ని కేంద్ర మహిళా శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ తెలిపారు. ఈరోజు రాజ్యసభలో లిఖితపూర్వకంగా ఈ సమాధానం ఇచ్చారు.
ప్రధాన మంత్రి కార్యాలయం
సిఎ డే నాడు చార్టర్డ్ అకౌంటెంట్ లకు అభినందన లు తెలిపిన ప్రధాన మంత్రి
చార్టర్డ్ అకౌంటెంట్ ల దినం నాడు ప్రధాన మంత్రి శ్రీ నరేంద్ర మోదీ చార్టర్డ్ అకౌంటెంట్ లకు అభినందనల ను తెలియజేశారు.
‘‘సిఎ డే నాడు చార్టర్డ్ అకౌంటెంట్ లు అందరికి అభినందన లు. భారతదేశ ప్రగతి లో ఈ సముదాయానిది ఒక కీలకమైన పాత్ర. సర్వోత్తమత్వాన్ని సాధించడం పై శ్రద్ధ తీసుకోవలసింది గా సిఎ లు అందరికి నేను పిలుపునిస్తున్నాను. అలా శ్రద్ధ తీసుకొంటే భారతీయ సంస్థ లు ప్రపంచ స్థాయి లో అత్యుత్తమమైన సంస్థ ల సరసన స్థానాన్ని సంపాదించుకోగలవు’’ అని ప్రధాన మంత్రి ఒక ట్వీట్ లో పేర్కొన్నారు.
(
ప్రధాన మంత్రి కార్యాలయం
పొయిలా బైశాఖ్ సందర్భంగా ప్రజలందరూ సుఖసంతోషాలతో వర్ధిల్లాలని ప్రధాని శుభాకాంక్షలు
పొయిలా బైశాఖ్ పర్వదినం ‘శుభో నబో బర్షో’ నేపథ్యంలో ప్రజలంతా సుఖసంతోషాలతో వర్ధిల్లాలని ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు.
ఈ మేరకు ఒక ట్వీట్ ద్వారా పంపిన సందేశంలో:
“శుభో నబో బర్షో!  ఈ ఏడాదంతా మీ జీవితాల్లో సుఖసంతోషాలు నిండాలని, మీరంతా చక్కని ఆరోగ్యంతో వర్ధిల్లాలని ఆకాంక్షిస్తున్నాను” అని ప్రధానమంత్రి పేర్కొన్నారు.
రాష్ట్రపతి సచివాలయం
డాక్టర్ శంకర్ దయాల్ శర్మ జయంతి సందర్భంగా నివాళులర్పించిన - భారత రాష్ట్రపతి
భారత మాజీ రాష్ట్రపతి డాక్టర్ శంకర్ దయాల్ శర్మ జయంతి సందర్భంగా ఈ రోజు  రాష్ట్రపతి భవన్ లో భారత రాష్ట్రపతి శ్రీ రాంనాథ్ కోవింద్ నివాళులర్పించారు. రాష్ట్రపతి మరియు రాష్ట్రపతి భవన్ అధికారులు డాక్టర్ శంకర్ దయాల్ శర్మ చిత్రపటం ముందు పుష్పాంజలి ఘటించారు.
వ్యవసాయ మంత్రిత్వ శాఖ
ప్రభుత్వానికి , రైతు సంఘాలకు మధ్య కొత్తఢిల్లీలో ఈరోజు 6 వ విడత జరిగిన చర్చలు
2021 జనవరి 4న జరగనున్న తదుపరి విడత చర్చలు.
సానుకూల పరిష్కారం సాదించేందుకు ఉభయపక్షాలూ చర్యలను ముందుకు తీసుకుపోవలసి ఉంది : నరేంద్ర సింగ్ తోమర్
కేంద్ర వ్యవసాయ శాఖ మంత్రి నరేంద్రసింగ్ తోమర్, రైల్వే, వాణిజ్యం, పరిశ్రమలు,వినియోగదారుల వ్యవహారాలు , ప్రజాపంపిణీ వ్యవహారాల శాఖ మంత్రి పియూష్గోయల్, కేంద్ర వాణిజ్య, పరిశ్రమల శాఖ సహాయ మంత్రి శ్రీ సోమ్ ప్రకాష్లు ఈరోజు న్యూఢిల్లీలోని విగ్యాన్భవన్లో రైతు సంఘాల ప్రతినిధులతో జరిగిన ఆరవ విడత చర్చలలో పాల్గొన్నారు. రైతుల సమస్యలను పరిష్కరించేందుకు ప్రభుత్వం కట్టుబడి ఉందని శ్రీ నరేంద్ర సింగ్ తోమర్రైతు సంఘాల నాయకులకు హామీ ఇచ్చారు. ఒక సానుకూల పరిష్కారం సాధించేందుకు ఉభయ పక్షాలూ కొన్నిచర్యలు ముందుకు తేవలసి ఉందని ఆయన అన్నారు.
ఇంతకు ముందులాగానే మండీ వ్యవస్థ, ఎం.ఎస్.పి విధానం కొనసాగుతాయని నరేంద్ర సింగ్తోమర్ రైతు సంఘాల నాయకులకు స్పష్టం చేశారు. ఎం.ఎస్.పి చట్టం తీసుకురావాలని, ఎం.ఎస్.పికి వ్యవసాయ ఉత్పత్తులకు సంబంధించిన మార్కెట్రేట్ తేడా విషయాన్ని కమిటీని ఏర్పాటు చేసినతర్వాత దానికి నివేదించనున్నట్టు తెలిపారు.
వ్యవసాయ చట్టాలను రద్దు చేయాలన్న డిమాండ్పై స్పందిస్తూ మంత్రి , దీనిని కూడా ఒక కమిటీకి నివేదిస్తామని, ఆ కమిటీ రైతుల సంక్షేమాన్ని దృష్టిలో పెట్టుకుని ఈ చట్టాల రాజ్యాంగ చెల్లుబాటు తదితర అంశాలను అధ్యయనం చేస్తుందని నరేంద్ర సింగ్ తోమర్తెలిపారు.
గాలి నాణ్యతా నిర్వహణ ఆర్డినెన్సు, ఎలక్ట్రిసిటీ సవరణ బిల్లులకు సంబంధించి ప్రస్తావిస్తూ శ్రీ తోమర్, రైతు సంఘాల సూచనలను కూడా సూత్రప్రాయంగా అంగీకరించినట్టు తెలిపారు. ప్రభుత్వం స్పష్టమైన ఉద్దేశంతో అన్ని సమస్యలను పరిష్కరించేందుకు సిద్ధంగా ఉందని, ఎలాంటి అరమరికలు లేకుండా ఉందని తోమర్ రైతులకు హామీ ఇచ్చారు.
ప్రభుత్వానికి, రైతుల సంఘాల నాయకులకు మధ్య చర్చలు సుహృద్భావపూరిత వాతావరణంలో జరిగాయి. ఉభయపక్షాలూ చర్చలను కొనసాగించాలని నిర్ణయించారు. రైతుసంఘాల నాయకులను వారి ప్రతిపాదనలను ప్రభుత్వం ముందుంచాల్సిందిగా వ్యవసాయశాఖమంత్రి సూచించారు. ప్రభుత్వం వాటిని అధ్యయనం చేసి దానిపై చర్చిస్తుందని అన్నారు. రైతుల ఆందోళనను క్రమశిక్షణతో ,శాంతియుతంగా నిర్వహిస్తున్నందుకు రైతు సంఘాల నాయకులను వ్యవసాయశాఖ మంత్రి అభినందించారు. రైతుల సంక్షేమానికి ప్రభుత్వం అన్ని చర్యలూ తీసుకుంటున్నట్టు ఆయన హామీ ఇచ్చారు.
తదుపరి విడత చర్చలు 2021 జనవరి 4న జరుగుతాయి. ఆందోళనను విరమించాల్సిందిగా రైతు సంఘాల నాయకులకు వ్యవసాయ శాఖమంత్రి పిలుపునిచ్చారు. ఆందోళన విరమిస్తే వృద్ధులు, మహిళలు,పిల్లలు తమ ఇళ్లకు వెళ్లడానికి వీలు కలుగుతుందని ఆయన అన్నారు.
ఉక్కు మంత్రిత్వ శాఖ
ఉక్కు మంత్రిత్వశాఖకు చెందిన కెఐఒసిఎల్ లో ఆజాదీ కా అమృత్ మహోత్సవ్ వేడుకలు
ఉక్కు మంత్రిత్వ శాఖకు పరిధిలోని ప్రభుత్వ రంగ సంస్థ కుద్రేముఖ్ ఐరన్ ఓర్ కంపెనీ లిమిటెడ్ , బెంగళూరు, ఆజాదీ కా అమృత్ మహోత్సవ వేడుకలను ఉత్సాహంతో, ఉత్తేజంతో జరుపుకుంటోంది. భారత దేశం స్వాతంత్ర్యాన్ని సాధించి 75 ఏళ్ళు అయిన సందర్భంగా జరుపుకుంటున్న ఈ వేడుకలు ఆగస్టు 15, 2023 వరకు కొనసాగనున్నాయి.
ఈ సందర్భంగా సిబ్బందిని ఉద్దేశించి సిఎండి ఎస్.కె. గోరాయ్ మాట్లాడుతూ, ఈ మహోత్సవాన్ని దేశాన్ని ఈ స్థాయికి తీసుకురావడంలో కీలక పాత్ర పోషించిన భారత ప్రజలకు అంకితం చేస్తున్నానని అన్నారు. ప్రజలలో ప్రధానమంత్రి మోడీ దార్శనికత అయిన ఆత్మనిర్భర్ భారత్ స్ఫూర్తిని రగిల్చి భారత్ను చురుకుగా ముందుకు తీసుకువెళ్ళే శక్తి, సామర్ధ్యం వారిలో ఉన్నాయని ఆయన అభిప్రాయపడ్డారు.
ఆజాదీ కా అమృత్ మోహత్సవ్ వేడుకలలో భాగంగా జాతీయ గీతాన్ని సామూహికంగా పాడే కార్యక్రమాన్ని నిర్వహించారు. ఇందులో సిబ్బంది ఎంతో ఉత్సాహంగా పాల్గొన్నారు.
కెఐఒసిఎల్ టౌన్ షిప్, మంగళూరులో పాఠశాల విద్యార్ధులకు డ్రాయింగ్ , దేశభక్తి గీతాల పోటీలు నిర్వహించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 149.16 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 16.67 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,49,16,36,985
|
|
అందుబాటులోని నిల్వలు
|
|
16,67,25,556
149.16 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 16.67 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
రహదారి రవాణా, హైవేల మంత్రిత్వ శాఖ
టీవోటీ మూడో దశ కింద రూ.5,011 కోట్లను ముందస్తుగా పొందిన ఎన్హెచ్ఏఐ
ఉత్తరప్రదేశ్, ఝార్ఖండ్, బిహార్, తమిళనాడులో 9 టోల్ కేంద్రాలున్న టీవోటీ  మూడో దశ కు జాతీయ రహదారుల సంస్థ  అనుమతినిచ్చింది. క్యూబ్ మొబిలిటీ ఇన్వెస్ట్మెంట్ ప్రైవేట్ లిమిటెడ్ కు ఈ ప్రాజెక్టును అప్పగించింది. ఇందుకుగాను, రూ.5011 కోట్లను ముందస్తుగా పొందింది. కేంద్ర రహదారి రవాణా, హైవేల శాఖ మంత్రి శ్రీ నితిన్ గడ్కరీ అధ్యక్షతన, వీడియో కాన్ఫరెన్స్ ద్వారా ఈ కార్యక్రమం జరిగింది. సహాయ మంత్రి శ్రీ వి.కె.సింగ్, ఎన్హెచ్ఏఐ ఛైర్మన్ శ్రీ ఎస్.ఎస్.సంధు, హెన్హెచ్ఏఐ, క్యూబ్ హైవేస్ సభ్యులు ఈ కార్యక్రమంలో పాల్గొన్నారు.
ప్రస్తుత ప్రాజెక్టు రాయితీ కాలం 30 ఏళ్లు. ఈ వ్యవధిలో టోల్ కార్యకలాపాలు, నిర్వహణ, వసూళ్లను క్యూబ్ హైవేస్ చేపడుతుంది. టీవోటీ పద్ధతిలో ఇచ్చిన రెండో అనుమతి ఇది. మొదటి అనుమతిగా, 10 టోల్ కేంద్రాలున్న 681 కి.మీ. ప్రాజెక్టును ఎంఏఐఎఫ్ సంస్థకు 2018లో ఎన్హెచ్ఏఐ అప్పగించింది. ఇందుకుగాను, రూ.9,681.5 కోట్లను ముందస్తుగా పొందింది. పూర్తయిన ప్రాజెక్టుల ద్వారా నిధుల ఆర్జన కోసం, టీవోటీ పద్ధతిలో మరిన్ని విస్తరణలు అప్పగించేందుకు ఎన్హెచ్ఏఐ చర్యలు చేపట్టింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 196.62 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 83,990
మొత్తం కేసుల్లో క్రియాశీల కేసులు 0.19%
ప్రస్తుత రికవరీ రేటు 98.60%
గత 24 గంటల్లో 10,972 మంది కోలుకున్నారు. దీంతో, కోలుకున్నవారి మొత్తం సంఖ్య 4,27,36,027 కు పెరిగింది.
గత 24 గంటల్లో 13,313 కొత్త కేసులు నమోదయ్యాయి.
రోజువారీ పాజిటివిటీ రేటు 2.03%
వారపు పాజిటివిటీ రేటు 2.81%
గత 24 గంటల్లో చేసిన 6,56,410 కొవిడ్ పరీక్షలతో కలిపి ఇప్పటివరకు 85.94 కోట్ల పరీక్షలు చేశారు.
ప్రధాన మంత్రి కార్యాలయం
హర్ ఘర్ తిరంగా అభియాన్ పట్ల ప్రజల లో వ్యక్తం అవుతున్న ఉత్సాహాన్ని ప్రశంసించిన ప్రధాన మంత్రి
హర్ ఘర్ తిరంగా అభియాన్  లో ప్రజలు ఉత్సాహం గా పాలుపంచుకొంటున్నారని ప్రధాన మంత్రి శ్రీ నరేంద్ర మోదీ ఈ రోజు న పేర్కొన్నారు. ఈ భావన దేశం లో ఏకత్వం మరియు అఖండత్వం లకు ప్రతీక గా ఉందని ఆయన అన్నారు.
రక్షా బంధన్ సందర్భం లో చిన్నారుల తో తాను జరిపిన సంభాషణ తోపాటు గా వారి కి మువ్వన్నెల జెండాల ను ఇచ్చినప్పటి ఒక వీడియో ను కూడా ఆయన శేర్ చేశారు.
ప్రధాన మంత్రి ఒక ట్వీట్ లో -
‘‘హర్ ఘర్ తిరంగా అభియాన్ పట్ల దేశ ప్రజలలో ఏ ప్రకారం గా అయితే ఉత్సాహం, ఉల్లాసం వ్యక్తం అవుతోందో, అది దేశం యొక్క ఏకత్వం మరియు అఖండత్వం ల తాలూకు అచంచలమైనటువంటి భావన కు సంతేకం గా ఉన్నది. ఈ భావన అమృత కాలం లో భారతవర్షాన్ని ఒక సరికొత్త ఎత్తు కు తీసుకుపోయేది గా ఉంది. #HarGharTiranga’’
భారతదేశం లో ప్రతి ఒక్కరి కి ఒక త్రివర్ణ పతాకం తో విశిష్టమైనటువంటి బంధం ఉన్నది. ఈ రోజు నేను నా యువ మిత్రుల కు తిరంగా ను ఇచ్చాను. వారి వదనాల లో చిరునవ్వే అంతా తెలియజెప్పేస్తున్నది.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
9 లక్షల కన్సల్టేషన్లు పూర్తి చేసిన ఆరోగ్య మంత్రిత్వ శాఖ టెలిమెడిసిన్ సేవ ఈ-సంజీవని
ఈ సేవలు ప్రారంభించిన 2019 నవంబర్ నాటి నుండి ఏడాదిలో ఈ-సంజీవని ఏబి-హెచ్డబ్ల్యూసి 1,83,000 కన్సల్టేషన్లు పూర్తి చేసింది
ఈ-సంజీవనీ ఓపీడీ లో 7,16,000 పైగా కన్సల్టేషన్లు పూర్తి
ఒక ప్రధాన మైలురాయి సాధనలో, ఆరోగ్య మంత్రిత్వ శాఖ జాతీయ టెలిమెడిసిన్ చొరవ ఈ-సంజీవనీ నేడు 9 లక్షల సంప్రదింపులను పూర్తి చేసింది. ఈ-సంజీవనీ, ఈ-సంజీవనీ ఓపిడి ప్లాట్ఫాంల ద్వారా అత్యధిక సంప్రదింపులు జరిపిన మొదటి పది రాష్ట్రాలు తమిళనాడు , ఉత్తర ప్రదేశ్ , కేరళ , మధ్యప్రదేశ్ , గుజరాత్ , హిమాచల్ ప్రదేశ్ , ఆంధ్రప్రదేశ్ , ఉత్తరాఖండ్ , కర్ణాటక , మహారాష్ట్ర .
టెలిమెడిసిన్ అనేది ఇంటర్నెట్ ద్వారా రోగుల రిమోట్ నుండి రోగ నిర్ధారణ మరియు చికిత్స కోసం ఒక కొత్త పద్ధతి. ఈ-సంజీవనీ రోగులు, వైద్యులు, వివిధ ప్రదేశాలలో నిపుణుల మధ్య వర్చువల్ సమావేశాలను, రియల్ టైంలో జరిగే వీడియో కాన్ఫరెన్సింగ్ ద్వారా అనుమతిస్తుంది. ఈ రిమోట్ సంప్రదింపుల చివరలో, ఈ-సంజీవనీ ఎలక్ట్రానిక్ ప్రిస్క్రిప్షన్ను అందిస్తుంది. దీనిని సోర్సింగ్ మందులకు ఉపయోగించవచ్చు. కోవిడ్-19 మహమ్మారి సమయంలో ఔట్ పేషెంట్ సేవలను రిమోట్గా అందించడానికి వీలుగా 28 రాష్ట్రాలు ఆరోగ్య మంత్రిత్వ శాఖ ఈ-సంజీవనీ చొరవను అందిపుచ్చుకున్నాయి. ఈ రాష్ట్రాలు టెలిమెడిసిన్ సేవలను దీర్ఘకాలికంగా ప్రారంభించడానికి ఉధృతంగా పనిచేస్తున్నాయి.
ఆరోగ్య, కుటుంబ సంక్షేమ మంత్రిత్వ శాఖ ఈ-సంజీవని రెండు భిన్న పద్ధతులను ప్రారంభించింది - అవి డాక్టర్ టు డాక్టర్  హబ్ మరియు స్పోక్ మోడల్, పేషెంట్ టు డాక్టర్ . ఈ-సంజీవని ఆయుష్మాన్ భారత్-హెచ్డబ్ల్యుసిని రూపొందించి ఇప్పుడు ఒక సంవత్సరం అయ్యింది. నవంబర్ 2019 లో ఈ-సంజీవని ఎబి-హెచ్డబ్ల్యుసి సేవలను ప్రారంభించిన మొదటి రాష్ట్రం ఆంధ్రప్రదేశ్, అప్పటినుండి సుమారు 240 హబ్లు మరియు 5000 కి పైగా స్పోక్లు వివిధ రాష్ట్రాలు ఏర్పాటు చేశాయి. ఈ-సంజీవని ఈ-సంజీవని ఎబి-హెచ్డబ్ల్యుసి 1,83,000 సంప్రదింపులను పూర్తి చేసింది.
ఈ-సంజీవని ఓపిడి అనేది ప్రజలకు రిమోట్ గా ఆరోగ్య సేవలను పొందటానికి ఒక టెలిమెడిసిన్ వేరియంట్, ఇది 2020 ఏప్రిల్ 13 న దేశంలో మొట్టమొదటి లాక్డౌన్ సందర్భంగా రూపొందించబడింది. ఇప్పటివరకు, 7,16,000 కి పైగా సంప్రదింపులు ఈ-సంజీవని ఓపిడిలో నమోదు అయ్యాయి. ఇవి 240 కి పైగా ఆన్లైన్ ఓపీడీ లను హోస్ట్ చేస్తున్నాయి, ఇందులో సాధారణ ఓపీడీ లు, ప్రత్యేక ఓపీడీ లు ఉన్నాయి. ఈ-సంజీవని రెండు రకాలు ఉపయోగం, సామర్థ్యం మరియు కార్యాచరణ పరంగా వేగంగా అభివృద్ధి చెందుతున్నాయి.
సి-డిఎసి మొహాలిలోని ఈ-సంజీవని బృందం రాష్ట్రాల అవసరాలను తీర్చడానికి ఆరోగ్య మంత్రిత్వ శాఖతో కలిసి పనిచేస్తోంది. సమాజంలోని అణగారిన వర్గాలకు కూడా ఈ-సంజీవని సేవలను విస్తరించడానికి వ్యూహాలను రూపొందించడానికి ఆరోగ్య మంత్రిత్వ శాఖ రాష్ట్రాలతో క్రమం తప్పకుండా సంప్రదిస్తోంది. తమిళనాడు, ఉత్తర ప్రదేశ్, గుజరాత్ వంటి కొన్ని రాష్ట్రాలు ఐటియేతర అవగాహన ఉన్నవారికి మరియు ఇంటర్నెట్ సదుపాయం లేని పేద రోగులకు ఈ-సంజీవని సేవలను అందించడానికి వివిధ నమూనాలను ప్రయోగపూర్వకంగా అమలు చేయడం జరుగుతోంది.
హోం మంత్రిత్వ శాఖ
అరేబియా సముద్రంలో ఏర్పడుతున్న తుఫానును ఎదుర్కోనేందుకు సంసిద్ధతపై హోమ్ మంత్రి అమిత్ షా సమీక్షా సమావేశం
- ఎన్డీఎంఏ, ఐఎండీ, భారత తీర గస్తీ దళం అధికారులతో సమావేశం
- గుజరాత్, మహారాష్ట్ర ముఖ్యమంత్రులతో పాటు డయ్యూ అండ్ డామన్ పరిపాలనాధికారితో వీడియో కాన్ఫరెన్స్ నిర్వహించిన హోమ్ మంత్రి
- రాబోయే తుఫాను దృష్ట్యా కేంద్రం తగిన సహాయం అందిస్తుందని భరోసా ఇచ్చిన హోం శాఖ మంత్రి అమిత్ షా
అరేబియా సముద్రంలో ఏర్పడుతున్న తుఫానును ఎదుర్కొనేందుకు సంసిద్ధతపై కేంద్ర హోమ్ శాఖ మంత్రి శ్రీ అమిత్ షా సోమవారం ఉన్నత స్థాయి సమావేశం నిర్వహించారు. ఎన్డీఎంఏ, ఎన్డీఆర్ఎఫ్, ఐఎమ్డీ మరియు భారత తీరగస్తీ దళం అధికారులు ఈ ఉన్నత సమీక్షా సమావేశంలో పాల్గొన్నారు. ఈ తుఫాను మహారాష్ట్ర, గుజరాత్తో పాటుగా డయ్యూ అండ్ డామన్లోని కొన్ని ప్రాంతాలను తాకే అవకాశం ఉందని భావిస్తున్నారు.
తుఫానుగా మారనున్న వాయుగుండం..
భారత వాతావరణ శాఖ ఆగ్నేయ మరియు దాని ప్రక్కనే ఉన్న తూర్పు- మధ్య అరేబియా సముద్రం & లక్షద్వీప్ ప్రాంతాలలో ఏర్పడిన అల్పపీడన ప్రాంతం కాస్త వాయుగుండంగా కేంద్రీకృతమైందని, రాబోయే 12 గంటల వ్యవధిలో ఇది తీవ్ర వాయుగుండంగా మారే అవకాశం ఉందని తెలిపింది. ఆ తరువాత 24 గంటలలో తూర్పుమధ్య అరేబియా సముద్రంలో తుఫానుగా మారే అవకాశం ఉందని వెల్లడించింది.
ముఖ్యమంత్రులతో వీడియో కాన్ఫరెన్స్..
తుఫాను ఏర్పడుతున్న నేపథ్యంలో కేంద్ర హోం శాఖ మంత్రి శ్రీ అమిత్ షా సోమవారం వీడియో కాన్ఫరెన్స్ను నిర్వహించారు. ఈ సమావేశంలో గుజరాత్ ముఖ్యమంత్రి విజయ్ రూపానీతో పాటు మహారాష్ట్ర ముఖ్యమంత్రి ఉద్దవ్ ఠాక్రే, దాద్రా నగర్ హవేలీ మరియు డయ్యూ డామన్ల పరిపాలనాధికారి శ్రీ ప్రఫుల్ పటేల్ పాల్గొన్నారు. రానున్న తుఫాను దృష్ట్యా ప్రభావితమయ్యే అవకాశం ఉన్న రాష్ట్రాలకు కేంద్రం అన్ని విధాల సహాయం చేస్తుందని శ్రీ అమిత్ షా హామీ ఇచ్చారు. రానున్న పరిస్థితిని ఎదుర్కోవడానికి గాను అవసరమైన సాయం మరియు వనరులను గురించి వివరంగా కేంద్రానికి తెలియజేయాలని ఆయన వారిని కోరారు.
ఎన్డీఆర్ఎఫ్ దళాల మొహరింపు..
ఇదే సమయంలో పరిస్థితులను ఎదుర్కొనేందుకు వీలుగా ఎన్డీఆర్ఎఫ్ ఇప్పటికే గుజరాత్లో 13 దళాలను మొహరించారు. మరో రెండు దళాలను రిజర్వు చేసి ఉంచారు. మరోవైపు మహారాష్ట్రలో 16 దళాల్ని మొహరించారు. 7 దళాల్ని రిజర్వు చేసి ఉంచారు. డయ్యూ డామన్, దాద్రా నగర్ హవేలీలలో ఒక్కొక్క దళాల్ని మొహరించారు. ఆయా రాష్ట్రాలలోని లోతట్టు తీర ప్రాంతాల నుండి ప్రజలను తరలించడంలో ఆయా రాష్ట్ర ప్రభుత్వాలకు ఎన్డీఆర్ఎఫ్ దళాలు తగిన సహాయం అందిస్తున్నాయి.
(Visitor Counter : 166
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలకు, కేంద్రపాలిత ప్రాంతాలకు ఇప్పటిదాకా 22.77 కోట్లకు పైగా టీకా డోసులు;
రాష్ట్రాల దగ్గర పంపిణీకి సిద్ధంగా ఇంకా 1.82 కోట్ల డోసులు
కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది. భారత ప్రభుత్వం దేశవ్యాప్త టీకాల కార్యక్రమానికి అండగా ఉండి రాష్ట్రాలకు, కేంద్రపాలిత ప్రాంతాలకు టీకా డోసులు ఉచితంగా అందిస్తూ వచ్చింది. అంతే కాకుండా ఉత్పత్తి, సరఫరాను పెంచటానికి అనేక చర్యలు తీసుకుంటోంది.
మూడో దశ టీకాల కార్యక్రమాన్ని మరింత సరళంగా, వేగంగా అమలు చేయటం మే 1న మొదలైంది. ఈ వ్యూహంలో భాగంగా ప్రతి నెలలో సెంట్రల్ డ్రగ్స్ లేబరేటరీ  ఆమోదించిన ఉత్పత్తి సంస్థలలో తయారైన 50% టీకా మందును కేంద్ర ప్రభుత్వం కొనుగోలు చేస్తుంది. రాష్ట్రాలు మిగిలిన 50% నుంచి కొనుగోలు చేసుకోవచ్చు. ప్రభుత్వం అందించే టీకామందు మునుపటిలాగానే రాష్టాలకు ఉచితంగా పంపిణీ జరుగుతుంది.
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు 22.77 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి ఈ ఉదయం 8 గంటలవరకు అందిన సమాచారాన్ని బట్టి 20,80,09,397 డోసులు ఉన్నట్టు తెలుస్తోంది.
రాష్ట్రాలు, కేంద్ర పాలిత ప్రాంతాల దగ్గర ఇంకా 1.82 కోట్లకు పైగా  టీకా డోసులు పంపిణీకి అందుబాటులో ఉన్నాయి. పైగా, మరో 4 లక్షలకు పైగా  టీకా డోసులు వచ్చే 3 రోజుల్లో కేంద్రప్రభుత్వం రాష్ట్రాలకు, కేంద్రపాలిత ప్రాంతాలకు పంపబోతోంది